Meniere 


2012-2013. 


Äx 


Sh 
SN 


= 


ee kuulmislangus, pearinglus 


Selles ajakirjas: 


1. Lugejale 

2. Kas tinnituse teket vöib ennetada? 

3. Tähelepanekuid Meniere i haigusega kaasnevate siimptomite kohta 
4. Professor Buteiko teooria 

5. Amalgaam - kahjulik või kahjutu? 

6. In Memoriam, Dafydd Stephens 


= 
Heinar Kudevita 
S 


O Ajakirja mistahes osade kopeerimine ilma allikale viitamata on keelatud 


Hea lugeja 


Olen avaldanud selles ajakirjas artikleid meditatsioonist, toitumissoovitustest ja 
harjutustest, mis aitavad toime tulla tinnituse ja Meniere i haigusega. Nagu nähtub 
sissekannetest külalisraamatus ja kodulehe külastajate arvust, on huvi teema vastu olemas. 
Kuid ei artiklite suur hulk ega ka kõige paremad soovitused ei aita kedagi, kui me ise sellega 
algust ei tee. Ükski neist soovitustest ei ole ülepääsmatult rasked ellu viia. Ükski neist ei 
nõua kuigi palju aega. Aga need võivad teid aidata! 

Kuigi levinult nimetatakse Meniere i haigust haiguseks, ei ole see sõnastus päris täpne. 
Niihästi Meniere i haigus, kui ka tinnitus ei ole haigused üheselt võttes. Need on tingitud 
mitmetest teguritest, mis kokku võttes põhjustavad tasakaalupuudusega seotud 
haigushoogusid ja elurütmi segavat fantoomheli ühes või mõlemas kõrvas. Inimesed on 
tänapäeval harjunud võitlema haiguste vastu kõikvõimalike ravimitega, mida 
farmaatsiatööstused ohtralt ja enamasti kalli raha eest pakuvad. Kahjuks ei aita need ravimid 
ei tinnituse ega Meniere i haiguse puhul. Et tulla toime oma eluga, peame muutma oma 
arusaama ja nägema ise vaeva muutuste tegemiseks. Lõpptulemuseks on meie oma 
elukvaliteedi paranemine. Eesmärk on piisavalt ahvatlev, et selle nimel võidelda. Käesolev 
ajakiri tahab aidata teid sellel teel. Head pealehakkamist! 


Neinar Kudesita « R 


Kas tinnituse teket vöib ennetada? 


Ainuke vöimalus tinnituse ennetamiseks on kuulmiskahjustustest hoidumine. Paljudel 
juhtudel ei olene tinnituse teke kuulmiskahjustustest. Siiski on see iiks vöimalustest, mis 
aitab ära hoida tinnituse teket. Järgnevad slaidid selgitavad soovituste olemust. 


Soovitus nr. 1 


Ära kasuta körvade puhastamiseks vatitikke. Sellega vöid suruda körvavaigu vastu 
kuulmekilet, mis omakorda võib olla üheks tinnituse põhjustajaks. 


Soovitus Nr. 2 


Kaitse oma kuulmist töö juures. Kui sinu tööandja ei järgi seadust ega varusta töötajaid 
kõrvakaitsetega, tuleta seda neile meelde või hangi endale ise vajalikud kaitsevahendid. 
Kasuta neid iga vähegi valjema müra puhul. 


Soovitus nr. 3 


Kui viibid mürarikkas keskkonnas, mis tundub häirivana (kontsert, spordisündmus, 
tänavaliiklus), kanna kõrvakaitseid, et vähendada müra. Ära kasuta vatitroppe, sest need 
võivad liikuda liiga sügavale kõrvakanalisse ega kaitse piisavalt ohtliku kõrgsagedusliku ja 
valju müra eest. 


Soovitus nr. 4 


Ole ettevaatlik kõrvaklappide kasutamisel. Kui neist kostuv muusika või muu heli on nii 
vali, et ka kõrvalseisja võib seda kuulda või sa ise ei ole võimeline kuulma teisi inimesi, on 
helitugevus liiga suur. 


Soovitus nr. 5 


Isegi igapäevase toiminguga kaasnev miira, nagu föön, muruniitja vöi möni mehaaniline 
tööriist vajavad kuulmiskaitsete kasutamist. Kanna endaga alati kaasas kasutusvalmis 
körvakaitseid. 


Soovitus nr. 6 


Vähenda või lõpeta täielikult alkoholi sisaldavate jookida tarvitamine. Ära suitseta! 
Nikotiin ahendab sisekõrva niigi kitsaid veresooni ja suurendab sellega läbi kitsenenud 
veresoonte voolava vere kiirust, mis omakorda toob kaasa vererõhu tõusu. 


Soovitus nr. 7 


Tinnitus esineb sagedamini ülekaalulistel inimestel. Mõõdukas, regulaarne liikumine võib 
aidata parandada kõrva verevarustust ja vähendada tinnitust 


Kas on vöimalik vähendada tinnituse intensiivsust? 


Kuigi tinnitus ei allu inimese tahtele, on möningatel juhtudel vöimalik seda leevendada. 
Tee järgmist: 


*Väldi viibimist mürarikkas keskkonnas 

*Kontrolli oma vererõhku 

*Vähenda oma soolatarbimist 

*Väldi kõikvõimalike egutavate ainete tarvitamist, nagu koolat sisaldavad joogid ja tubakas. 
*Ära tunne ärevust. Tinnitus ei ole eluohtlik 

*Lakka muretsemast oma tinnituse pärast. Mida rohkem sa sellele mõtled, seda valjemana 
sa seda tajud. 

*Hoolitse selle eest, et sa saaksid korralikult puhata ja väldi üleväsimust 
*Liigu piisavalt palju 

*Vajadusel kasuta tinnitust maskeerivaid vahendeid: tiksuvat kella, raadiot, ventilaatorit või 
spetsiaalset heligeneraatorit. 

*Väldi aspiriini või seda sisaldavate ravimite liigset tarvitamist 


Tähelepanekuid Meniere'i haigusega kaasnevate 


siimptomite kohta 


See lühike artikkel on ülevaade faktidest, mida oleme jälginud alates 2001. aastast, kui 
hakkasime suhtlema Meniere'i haiguse all kannatajatega. Siin käsitletav info tuleb 
inimestelt, kes on hoolinud küllalt palju ka teistest, et oma kogemusi jagada. Palun pidage 
meeles, et see kirjutis EI OLE meditsiiniline nõuanne. 


See on kokkuvõte mõtetest, tulemustest ja jagatud arvamustest. See peaks aitama 
inimestel teha muudatusi oma tavapärases mõtteviisis, mis puudutab meniere'i haigust ning 
teiste sellega seotud seisundite diagnostikat ja ravi. Loodan, et see artikkel teavitab teid, et 
teil esinevad Meniere haiguse sümptomid võivad olla tekitatud mõne alloleva põhjuse poolt. 
Loodetavasti annab see teile uut lootust ja tugevdab meelekindlust, et teil on võimalik 
saavutada taas kontoll oma elu üle. 


Tõenäoliselt te ei ole varem kunagi sellele mõtelnud, et mitte midagi ei juhtu meie kehas 
ilma põhjuseta ning põhjused kutsuvad alati esile tagajärgi. Kõik siintoodud tähelepanekud 
on olnud kellegi jaoks tema vaevuste põhjuseks. 


Alustagem arvamuste-tähelepanekutega. 


Kui see teema huvitab teid, pange need tegurid endale kirja. Juba üksnes teadmine nende 
olemasolust võib teie olukorda parandada. 


* Kas teil on olnud mõni stomatoloogiline operatsioon, näiteks hambajuure kanali avamine 
või hambakrooni paigaldamine? 


* Kas teil on amalgaamtäidisega plomme, mis sisaldavad elavhõbedat? (Lugege lisatud 
artiklit amalgaami kohta) 


*Kas te kasutate elektrilist (vibreerivat) hambaharja, mõnda vibratsioonil töötavat 
masseerimisvahendit, fööni? 


* Kas teil on põhjust arvata, et teie ninaõõs ja nina kõrvalkoopad on ummistunud 
(põletikus)? Need on loomulikus olukorras ette nähtud sissehingatava õhu filtreerimis- ja 
puhastussüsteemiks. Küsige spetsialisti arvamust ja vajadusel laske need puhastada. 


* Kas teie töös või igapäevases elus tuleb ette rasket füüsilist koormust või muid olukordi, 
mis tingivad normaalsest kiiremat hingamist/hingeldamist? Liigne koormus võib esile 
kutsuda hapniku liigtarbimise e. hüperventilatsiooni poolt põhjustatud stressi. (Vaadake lisa: 
professor Buteiko teooria) 


* Olete te kunagi uurinud teie poolt tarvitatavate ravimite toimeid ja körvaltoimeid? 


* Kas teadsite, et paljudel ravimitel on omad körvaltoimed ja koostoimed teiste ravimitega? 
Kas need ravimid iildse sobivad teile? 


* Kas teadsite, et diureetikumid alandavad vereröhku? Kas jälgite oma vereröhu 
regulaarselt, et olla kindel, et teie vereröhk poleks liiga madal/körge? 


*Kas te joote taimeteesid ning teed ja kohvi, millest on eemaldatud kofeiin? Kas teadsite, et 
mönes taimetees sisalduvad ained on ka mönede ravimite pöhitoimeaineks? 


Kemikaalid: selles valdkonnas on palju vöimalusi teie vaevuste esilekutsumiseks. 
* Kas sööte vöi tarvitate kunstlikke magustusaineid, dieetjooke vöi puuviljajoogi 
kontsentraate? Nende kasutamisega seoses on teada iile 92 erineva nende poolt esilekutsutud 
tervisele kahjuliku siimptomi. 


* Kas teil on allergiaid? Neid ei tohiks segi ajada ainete talumatuse või ülitundlikkusega 
nende suhtes. Allergiad põhjustavad mitmeid terviseprobleeme. 


* Olete te kunagi elanud või elate praegugi kodus kus on olnud üleujutus või mida 
ümbritseb kunagine üleujutusala, mis on nüüdseks kuivanud? Allesjäänud, kuid varjatud 
hallitus võib endiselt olla suur probleem! 


* Kas teete oma elukohas mingit suuremat remonti? Siin võivad avalduda segavad 
kõrvalnähtused, kui olete varem pikka aega harjunud elama vaikuses ja häirimatuna. Kas 
teil tuleb remondi käigus kokku puutuda lahtise tolmu, hallituse ja teiste ebameeldivate 
nähtustega oma elukeskkonnas? 


* Kas olete kunagi kokku puutunud kahjulike aurude või vinguga, pestitsiididega, 
pikaajalise toimega väetistega murul või golfiväljakutel või muude kemikaalidega? Pöörake 
tähelepanu, kas teie tööruumis, garaažis, keldris või pööningul on ladustatud mingeid 
kemikaale? 


* Kuidas te talute naatriumglutamaati (lihatoodete maitsetugevdaja, E621, MSG, 
C5H8NNa04H20, mis sisaldub paljudes eeltöödeldud ja -pakendatud, konserveeritud 
toitudes), nitraate, sulfiite ning marineerimismaitseaineid? (s.o. säilitusaineid toiduainete 
soolamiseks, kuivatamiseks, marineerimiseks.) 


* Kas kasutate küünelakki? Küünelaki eemaldajad võivad sisaldada toksilist atsetooni, 
formaldehüüdi. 


* Kas kasutate aknevastaseid profülaktilisi vahendeid? Tooteid, mis näiliselt parandavad teie 
isiklikku elukvaliteeti? 


* Kas kasutate kosmeetikat, nagu näiteks ripsmetušši? Kas kannate kõrvarõngaid või muid 
ehteid? 


* Ka olete kasutanud pesu pesemiseks kemikaale ja loputusvahendeid (vett pehmendavaid 
aineid), mis möjuvad teie nahale? Arvestage, et kannate neid aineid röivastega kaasas kogu 
päeva ja öö. 


* Kas teil vöib esineda lateksiallergia? Sellest on valmistatud pesukäsnad, kondoomid, 
majapidamis- ja aiatöökindad. 


* Kas kasutate mobiiltelefoni ja mikrolaineahju? 


Kokkuvötteks: see nimekiri on ebatäielik ja jääb selliseks alati. Kuid see peaks 
teadvustama teile, et nimekirjas olevad üldlevinud ärritajad on osa meie igapäevaelust. Kas 
kõlab see ebatõenäolisena? Nii võib tunduda, kuni hakkate jälgima, millised muutused on 
toimunud teie sisekõrvas, tasakaalus ja kuulmises. See paneb teid nägema asju uues 
valguses. Küsige endalt, miks mõni tegur mõjutab üht inimest ja teist mitte? Võib-olla ühe 
inimese tervis (immuunsussüsteem) on tugevam, kui teistel, kuid isegi üksainus kemikaal 
võib selle rikkuda. 


Esimene samm on läbi mõtelda need tähelepanekud, mida siin lugesite ja tegutseda 
loetule vastavalt. Kui leiate, et miski võiks olla teie vaevuste põhjuseks, siis proovige seda 
võimaluse piirides vältida. Tehke üks muudatus korraga ja jälgige tulemust. 


Terve organismi jaoks ei pruugi enamus neist teguritest olla probleemiks. Haige organism 
samas ei pruugi olla võimeline toime tulema haigusega, seega tuleks püüda välja selgitada ja 
vältida ärritavaid asjaolusid. 


Kui te leiate, et teil oleks vaja saada võitu oma vaevustest, kaaluge seda, millest siin 
rääkisime. Kui teil on olnud pikemat aega mõningaid Meniere'i sümptomeid (tinnitus, 
tasakaaluhäire, kuulmispuue), soovitame teil võtta meiega ühendust, et avastada oma 
sümptomeid esilekutsuvad võimalikud ärritajad. Kuigi teie organism võib olla praegu veel 
tugev ja terve (te ei leia selliseks tähelepanuks põhjust), varitsevad eelkirjeldatud ohud teid 
pidevalt. 2002 aastal tuli American Medical Association välja väga põhjaliku 
informatsiooniga toidulisandite kasutamisest täiskasvanute poolt, millest räägime hiljem. 
Teie keha on üks terviklik orgaaniline kompleks, mis koosneb arvukatest väiksematest 
üksustest ja need kõik peaksid ideaalolukorras töötama harmoonilises kooskõlas. 


Karin Henderson, British Columbia 
Canada 


Inglise keelest Äli Roodemäe 


Professor Buteiko teooria 


http://www.buteyko.ee/?m=8&l=1 


Prof. Konstantin Buteiko teooria tugineb väitele, et krooniline häperventilatsioon 
(ülehingamine - hingatakse sisse rohkem õhku kui keha vajab) põhjustab organismis liiga 
madalat CO2 taset, mis on astma üheks põhjuseks. Süsihappegaas ei ole ainult heitgaas. 
Terve inimese kopsu alveoolid sisaldavad ca 5-6,5% CO2. Kui CO2 tase langeb 4-3%-ni, 
siis mõjutab see kõiki keha funktsioone ja tulemuseks on tõsised haigused. Süsihappegaasi 
tase alla 3% tähendab aga surma. 


Prof Buteiko seostas ülehingamisega ligi 150 haigust. Oma uuringute tulemusena leidis 
prof Buteiko, et paljud inimesed hingavad üle ja ta nimetas seda “varjatud 
hüperventilatsiooniks” - norskamine, haigutamine, ohkamine, suu lahti hingamine, pidev 
rääkimine jne. Eriti ilmne on hüperventilatsioon astma puhul. Astmaatikud hingavad liiga 
palju. Astmaatikute hingamine on raske ja kiire ja tavaliselt läbi suu. Astmahoo ajal võib 
sissehingatava õhu kogus ulatuda kuni 20 l/min (terve inimene hingab 3-5 l/min). Prof. 
Buteiko leidis, et astma on tegelikult organismi kaitsereaktsioon, takistamaks CO2 taseme 
langemist kriitilise piirini. 


Miks on süsihappegaas nii oluline? 


Me kõik teame, et inimene vajab eluks hapnikku. Normaalse hingamise korral on veres 
hapnikku 98%. Hingates rohkem, ei suuda me seda taset kuidagimoodi tõsta. Küll aga 
suudame hingates liiga palju ja liiga tihti anda organismist ära eluks vajalikku CO2, tänu 
millele toimub: 


Kudede varustamine hapnikuga - hapnikku transpordivad kehas hemoglobiinimolekulid. 
Hapniku vabanemine kudedesse aga sõltub CO2 tasemest organismis. Mida madalam on 
CO2 tase st. mida sügavamalt, raskemalt ja sagedamalt hingatakse, seda tugevam on side 
hapniku- ja hemoglobiinimolekuli vahel ja koed, eelkõige aju, jäävad hapnikunälga 
(krooniline väsimus, kontsentratsioonihäired jne). Astmahoo ajal ahmib inimene õhku, tal 
on lämbumistunne, mida hüperventilatsioon aga ei leevenda. Seda tuntakse Verigo-Bohri 
efektina ja lühidalt tähendab see, et mida rohkem te hingate, seda vähem koed hapnikku 
saavad. 

Veresoonte ja hingamisteede laiendamine — süsihappegaasi madal tase tekitab silelihaskoe 
spasme - veresoonte ja hingamisteede ahenemise. Tulemuseks on hingamisraskused, 
veresoonkonna haigused (sh külmad jäsemed) ja krooniline väsimus (aju ei saa piisavalt 
hapnikku). 

Säilitab vajaliku pH taseme — krooniline hüperventilatsioon ja sellest tulenev madal CO2 


tase organismis tekitab “respiratoorset alkaloosi”, mida keha kompenseerib hakates kehast 
väljutama magneesiumi, kaltsiumi ja kaaliumi. 


Tagab neerupealsete normaalse funktsioneerimise — kortikosteroidid on neerupealsete 
poolt toodetud hormoonid. Hüperventilatsiooni korral häirub neerupealsete töö ja nad ei 
tooda piisavalt kortikosteroide. Kui hingamine normaliseerub, siis neerupealsed hakkavad 
jälle tööle ja vajadus sünteetiliste steroidide järele kaob. 


Kontrollib lima ja röga teket — limal on oluline osa keha kaitsemehhanismides — ta püüab 
kinni võõrkehad ja deaktiveerib need enne kopsu jõudmist. Kui CO2 tase on madal, siis 


toodab keha liiga palju lima, see aga blokeerib hingamisteid ja raskendab hingamist. 


Hüperventilatsiooni põhjused: 


e valed harjumused — millegipärast on kujunenud välja legend, et kasulik on kopse 
“ventileerida” suurelt ja sügavalt sisse hingates. 


e ebaõige toitumine — eelkõige liigsöömine 


° stress — stress kiirendab hingamissagedust ja - sügavust. See omakorda mõjutab aju 
teatud piirkondi ja tulemuseks on ärevushäired ja paanikahood. 


e vähene füüsiline aktiivsus 


e umbsed ja palavad ruumid 


Hüperventilatsiooni sümptomid: 


e hingamisteed — vilinal hingamine, köhimine, pigistav tunne rinnus, sagedane 
haigutamine ja ohkamine, norskamine 


° närvisüsteem — pearinglus, nõrk kontsentratsioonivõime, jäsemete suremine, 
sipelgate tunne jäsemetes, peavalud 


e siidame-veresoonkond — valu rinnas, kiire pulss, rütmihäired 
e meel- ärevus, pinge, depressioon, stress 


üldsümptomid — suu kuivamine, väsimus, voodimärgamine või sagenenud WC-s käimine 
öösel, kõhukinnisus või —lahtisus, üldine nõrkus ja krooniline väsimus. 


Elin Langron DIHom. (Pract.) 
Homöopaat ja Buteiko hingamise treener 
Diplom: Moskva Buteiko Kliinik ja Euroopa Buteiko Kliinik 


Kontakt: 
telefon: 515 2424 


e-mail: info@buteyko.ee 


Meniere haigus ja amalgaamplommid 


Elavhöbedamiirgitus on seotud paljude haiguste ja sündroomidega ning minu arvates on 
Meniere’i haigus üks nendest. Selles artiklis räägin ma sellest miks mulle tundub, et 
kroonilist elavhöbedamiirgitust peaks arvestama võimaliku meniere’i sümptomite põhjustaja 
või kaastegurina. Samuti seletan miks ma usun, et kõik diskussioonid sellel teemal ei peaks 
hõlmama vaid Meniere’i sümptomite põhjuseid ja ravi, vaid peaksid samuti hõlmama 
teemat kuidas kõrvaldada elavhõbedaga kokkupuude ning kuidas toetada keha püüdu 
vabaneda kogunenud elavhõbedast. 


Selle artikli kirjutamiseni viis mind Karin Henderson. Tema teadis, et üks minu 
huvialadest on krooniline elavhõbedamürgitus ja tema palus minul kirjutada selle 
võimalikust seosest Meniere’iga. Enamus minu Meniere’i-teadmistest pärineb Karinilt. Ta 
on imeline Meniere’i haigete toetaja ning tal on suurepärane interneti lehekülg aadressil 
www.menieres-disease.ca/index.htm, mis on pühendatud vaid sellele teemale. See sisaldab 
väga kasulikku informatsiooni igaühele, kes soovib Meniere’i haiguse kohta rohkem teada 
saada ning kes on huvitatud tugigruppide leidmisest. 


Kui Karen tutvustas mulle Meniere’i haigust, siis ta ütles, et on 4 põhilist sümptomit, mis 
on otseselt Meniere’iga seotud. 


Peapööritus või perioodilised pearingluse episoodid 
Kuulmislangus, mis on kõikuv, madalsageduslik ja progresseeruv 


+ 
+ 
+ Tinnitus 
+ 


Surve kõrvas, „täis“ tunne 

Tema informeeris mind samuti sellest, et on olemas veel palju teisi, kuid vähem levinud 
Meniere’i sümptomeid. Nende hulgas on peavalud, ebamugavus kõhupiirkonnas, iiveldus ja 
oksendamine ning kõhulahtisus. Lisaks ütles ta, et inimesed, kel on diagnoositud meniere’i 
haigus, räägivad samuti äärmuslikust väsimusest ja kurnatusest, kontsentreerumisvöime 
puudumisest, tähelepanuvõime vähenemisest, halvast mälust, meeltesegadusest, 


orientatsioonihäiretest, äärmuslikust = müratundlikkusest, = valgustundlikkusest ja 
kanapimedusest. 


Läbi aastate olen ma kuulnud viidetest Meniere'ile kui haigusele, sündroomile, 
tervisehäirele ning üksmeel tundub olevat selles, et ei ole teadaolevaid haiguse põhjuseid 
või ravi. Minu arvates, kui põhjust või ravi ei teata, siis ei tohiks välistada midagi mis võib 
olla haiguse kaasteguriks. Lühidalt, me ei tohiks kõrvale jätta ühtegi faktorit mis kasvõi 


kaudselt võivad mängida rolli Meniere'i põhjustaja, kaasteguri või süvendajana, eriti 
kroonilist elavhöbedamiirgitust. 


Ma soovin olla üheselt mõistetav selles, et haiguse võimaliku põhjustaja tuvastamine on 
oluline ja positiivne samm, muud sammud tuleb teha selleks, et kõrvaldada elavhõbedaga 
kokkupuute allikas ja toetada organismi püüdu kogunenud elavhõbedast vabanemiseks. Kui 
neid samme ette ei võeta, siis ei saa me kunagi teada kas on olemas seos või kas sümptomite 
paranemine on võimalik. Samuti on vajalik mõista, et elavhöbedamiirgitus võib olla paljude 
teiste Meniere'iga mitte seotud sümptomite ja haiguste teguriks. 


Charles Wallace British Columbia 


Canada 
Inglise keelest tõlkinud Liivi Kiisler 


In Memoriam, Dafydd Stephens 


Soome ja kogu maailma Meniere i ühinguid on tabanud suur kaotus. 2. juulil 2012 lahkus 
meie hulgast raske haiguse tõttu oma 70. sünnipäeval tuntud meditsiiniteadlane, inglise 
professor Dafydd Stephens. Stephens tegutses aktiivselt Soome Meniere-liidu juurde 
moodustatud Meniere i haigeid ühendava tugirühma MeniTuki asutajana. 


Professor Stephensit tuntakse eelkõige tema tööde põhjal Meniere i haiguse alal. Ta oli 
Suurbritannia üks kesksemaid teadlasi körvahaiguste uurimise arendamises ja 
rahvusvaheliselt lugupeetud kuulmis- ja tasakaalurehabilitatsiooni arendaja. Arvukate 
meditsiiniliste väljaannete ja üle 400 teadusliku artikli autorina avaldas ta mitmeid 
raamatuid, mis käsitlevad kuulmise nõrgenemist ja sellega toimetulekut. 


Dafydd Stephens sündis Carmartheni linnas Walesis. Peale arsti diplomi saamist alustas ta 
tegevust audioloogia uurijana Iowa ülikoolis USA-s. Ta jõudis oma valitud erialal kiiresti 
tippu ja saavutas 1976. aastal Royal National Ear Nose and Throat (Kõrva-, nina ja kurgu) 
haiglas, Londonis, audioloogiale spetsialiseerunud arsti ametikoha. 


Uuringute algusest alates suunas ta kogu tähelepanu patsiendikesksele ravile ja keskendus 

uutele kuulmistestidele ning nende kasutamise võimalustele kuulmisrehabilitatsioonis. Ta 
oli üks esimesi, kes soovitas kuuldeaparaadi kasutamist mõlemas kõrvas (loe ajakirjast 
Sügis 2012 intervjuud temaga) ning rõhutas raskusi, milliseid patsient ja tema omaksed 
kogevat kuulmislanguse tulemusena. (Ta kasutas ka ise kuuldeaparaate) 
Ta oli äärmiselt rahvusmeelne walesilane ja aastal 1986 valiti ta Welsh Hearing Instituudi 
juhatajaks Cardiffis, kus ta tegutses sellel ametikohal 2005. aastani. Tema sihikindel 
eesmärk oli lisaks linnas elavatele patsientidele aidata ka Walesi orgudes ja 
maapiirkondades elavaid kuulmispuude all kannatavaid inimesi. Ta võttis regulaarselt vastu 
kõrvalistes piirkondades elavaid maainimesi ega jätnud kunagi tähelepanuta 
liikumispuuetega, kuulmispuude all kannatavaid vanureid. Ta tundis hästi tänapäeva 
ühiskonnas elava kuulmispuudega inimese kommunikatsiooni- ja tegevusprobleeme 
omaenda kahepoolse kuulmispuude arenemise tõttu. 


Ehkki professor Stephens jäi pensionile aastal 2005, jätkus tal energiat jätkata õpetus- ja 
uurimistöid ka rahvusvahelistes projektides. Selle aasta lõpus avaldatav programm, mille 
koostaja oli peamiselt tema ise, aitab patsienti tulla toime Meniere'i haiguse poolt 
esilekutsutud probleemidega ja leidma võimalusi haigusnähtustega hakkamasaamiseks. 


Professor Stephens saavutas arvukalt rahvuslikke ja rahvusvahelisi akadeemilisi saavutusi 
ja auhindu. Üle 30 aasta tegutses ta audioliigilise organisatsiooni esimehena, audioloogiliste 
teaduslike väljaannete toimettajana ja rahvusvahelistel konverentsidel esinejana. 


Oma eluviiside poolest oli ta looduskaitsja, kes uskus inimkonna võimalusse kasvatada ise 
toiduks ja toimetulekuks vajalikku, nagu köögivilja, lambaid ja kanu. Teda tunti sõbraliku ja 
innuka akadeemikuna ja külalislahke võõrustajana. Tema suhtumine akademilistesse 
eesmärkidesse oli kriitiline ja analüüsiv, kuid tema töökaaslased tundsid teda veendunud 
walesilasena, kellel oli positiivne ja huumoriküllane ellusuhtumine. 


Teda jäi leinama abikaasa dr. Janig Bodiuo, kolm last ja kuus lapselast. Soome Meniere i 
tugirühm mälestab inspireerivat ja oma alale jäägitult pühendunud teadlast. 


Ajakirjast Meniere-posti 3. 2012 


